Emit-Treeni v1.6

Copyright 1997-1998 Jonas Brorsson, Eksjö, Sweden
CA-Realizer Copyright Computer Associates

Versio 20.6.1998

Käsikirja Emit-Treeni v1.6

Emit-Treeni -ohjelmisto on Windows-pohjainen ohjelmisto, joka on tarkoitettu käytettäväksi harjoituksissa yms. pienimuotoisissa tapahtumissa yhdessä Emit-leimausjärjestelmän kanssa. Ohjelma ei ole tehty kaikilta osin aivan optimoidusti, joten suositeltava laitteisto on Pentium tasoinen Windows-95 tai NT järjestelmä. 486-laitteistossa ohjelma on aika hidas. Ohjelmasta ei peritä korvauksia eli saa levittää vapaasti, mutta tekijää saa tukea. Yhteystiedot dokumentin lopussa.
Asennus
Windows 3.x
•	Asenna asennuslevyke levykeasemaan
•	Jos käytössäsi on englanninkielinen Windows, niin valitse Program manager -ikkunan valikosta File ja sieltä Run. Anna tiedoston nimeksi A:\INSTALL. Paina <ENTER> näppäintä.
•	Jos käytössäsi on suomenkielinen Windows, niin valitse Järjestelmänhallinta-ikkunan valikosta Tiedosto ja sieltä Suorita. Anna tiedoston nimeksi A:\INSTALL. Paina <ENTER> näppäintä.
•	Seuraa näytön ohjeita.
•	Jos Emit-lukija (leimasin 250) ei ole kytketty COM1-porttiin, niin voit vaihtaa asetuksia Emit-Treeni -ohjelmassa valikossa Asetukset, valinnan Sarjaporttiasetukset kautta.
Windows 95
•	Asenna asennuslevyke levykeasemaan
•	Valitse Käynnistä -nappula ja sen valikosta valitse valinta Suorita
•	Anna Avaa-kenttään  A:\INSTALL. Paina <ENTER> näppäintä.
•	Seuraa näytön ohjeita. Esittää oletushakemistoksi C:\TREENI. 
•	Lisää automaattisesti Ohjelmat-valikkoon valinnan Emit-Treeni v1.6 vaihtoehdon, josta voit ohjelman käynnistää
•	Jos Emit-lukija (leimasin 250) ei ole kytketty COM1-porttiin, niin voit vaihtaa asetuksia Emit-Treeni -ohjelmassa valikossa Asetukset, valinnan Sarjaporttiasetukset kautta.
Ohjelman käyttö
Esivalmistelut
Jos jokaisella suunnistajalla on oma kilpailukortti, niin kortit voidaan rekisteröidä pysyvästi, jolloin niitä ei tarvitse erikseen joka kerta syöttää. Ko. korttitiedostoja voi olla useita. Esimerkiksi, jos seuralla on n kappaletta kortteja, voi ne silti sitoa kiinteästi esim. aikuisten harjoituksia varten tietyille henkilöille ja junnujen treeneissä taas joillekin muille. Tälläinen järjestely helpottaa entisestään ko. ohjelman käyttöä. 

Järjestelmä ei pakota syöttämään ennen tapahtumaa muuta kuin ratojen oikeat leimat. Kaikki muu voidaan tehdä vaikka vasta luettaessa kortteja.

Kiinteiden korttiomistajien tiedot tallennetaan valikon Asetukset lopussa olevien toimintojen avulla tai vastaavasti avataan käyttöön jo tallennettu korttitiedosto.

Jos käytössä ei ole kiinteitä kortteja, niin nimien kirjaaminen tehdään silloin joko korttia luettaessa suorituksen jälkeen tai se voidaan tehdä etukäteen valikon Ylläpito - Kilpailukortit toiminnon avulla.

Asetukset - valikossa voidaan toiminnolla Tulostus luettaessa määritellä, tulostetaanko korttia luettaessa henkilökohtainen aikalista ja jos tulostetaan, niin tulostetaanko myös aikavertailu sen hetkisiin välien parhaimpiin. Oletus on, ettei tulosteta samalla. 

Oletusarvoisesti ohjelmassa on pohjatietona edellisen tapahtuman korttitiedot eli ko. tiedot on nollatava aina ennen uutta tapahtumaa, jos korttien käyttäjät vaihtelevat. Nollaus tapahtuu valikon toiminnolla Asetukset - Uusi. Tiedoston nimeksi voi antaa aina vaikka xx.dat, jolloin järjestlmä esittää, että korvataanko jo olemassa oleva, johon vastataan, että yes eli kyllä.

Ohjelman käyttö tapahtumissa
Lähtö
Suunnistaja lähtee maastoon laittamalla kortin lähtöyksikköön (leimasin numero 0). Korttia kannattaa pitää lähtöyksikössä vähintään 3 sekuntia, jotta kortin sisäinen tietokone (ei ole Intel-Pentium) ehtii varmasti tyhjentää vanhat leimaukset. Kortissa oleva kello käynnistyy, kun kortti irroitetaan lähtöyksiköstä. Kortti on ennen lähtöyksikköön laittamista ns. stand-by -tilassa eli ei kuluta patteria juuri lainkaan. Ko. tilassa on edellisen tapahtuman leimaukset ja ajat luettavissa uudelleen ja uudelleen.

Ohjelman takia ei tarvita mitään lähtölistoja.
Maali
Ns. maalilinjalla kannattaa laittaa rastileimasin (ei leimasin 0 eikä 250). Varsinainen lukijayksikkö (leimasin 250) on sitten tietokoneen luona. Ratamääritykset tehdään ohjelmaan niin, että ohjelmaan luetellaan leimasimien koodit rastilta yksi alkaen ja viimeiseksi laitetaan leimasinkoodi, joka on ns. maaliviivalla. Tällöin ei ole mitään merkitystä, kuinka nopeasti tai hitaasti kortin laittaa lukijayksikköön (leimasin 250).
Kortin luku
Jos tietokone ei ole käytettävissä harjoituspaikalla, niin kortit kannattaa käytättää maastossa maalin jälkeen leimasimessa 250 (se lukijayksikkö). Tämä siksi, että kortti menee ns. stand-by -tilaan eli tiputtaa virrankulutuksen minimiin. Tämä ei vaikuta kortilla oleviin tietoihin. Tiedot säilyvät kortilla siihen saakka kunnes kortti laitetaan seuraavan kerran lähtöyksikköön (leimasin 0).
Rastit
Rastileimasimet menevät stand-by tilaan tunti viimeisen leimauksen jälkeen.

Rastileimasimet kannattaa asettaa rastille siten, että leimasimen paksumpi pää eli varsinainen lukijaosa osoittaa kohti seuraavaa rastia. Tällöin, kun kilpailija tulee rastille optimi suunnasta, on leimasin aina samalla tavalla. Helpottaa leimausta entisestään.

Leimasinta ei saa laittaa metalliselle alustalle, aiheuttaa heijastuksia. Ohut eriste riittää esim. 4 mm vaneri käy erinomaisesti eristeestä.
Tapahtuman toimintamalli:
1.	Luo uusi kilpailu valikon toiminnolla Tiedosto - Uusi tai klikkaa kuvaketta .  Anna tiedoston nimi, johon tiedot talletaan. Tiedoston nimi on esimerkiksi 980521.TRN. Jos kopiot tapahtuman tietoja korpulle, niin kopioi ko. tapahtuman tiedostot TRN ja RES. Jos tiedosto on jo olemassa, niin avaa se käyttöön toiminnolla Tiedosto - Avaa tai klikkaamalla kuvaketta . Valitse tiedostoluettelosta oikea tiedosto ja paina OK.
2.	Tapahtuman nimi voidaan antaa valikon toiminnolla Ylläpito - Kilpailun nimi. Näkyy listauksissa.
3.	Rastikoodien tallennus radoittain. Valitse valikon toiminto Ylläpito - Radat tai klikkaa kuvaketta . Koodit luetellaan pilkulla erotettuna rastista yksi alkaen ja viimeiseksi annetaan sen leimasimen koodi, johon ajanotto loppuu eli yleensä joku muu kuin 250. Esimerkiksi: 31,45,47,67,82,100. Koodit voit myös lukea kilpailukortilta, jos kortilla on ko. radan leimat. Tämä suoritetaan klikkaamalla nappulaa Lue ja laittamalla kortti lukijaan.
4.	Avaa kilpailukorttitiedosto, jos sellainen on käytössä, toiminnolla Asetukset - Avaa 
5.	Kirjaa kortit henkilöille etukäteen, jos haluat tehdä sen ja jos se on edes mahdollista. Jos kohta 4. on tehty, niin tätä toimintoa ei tarvitse tehdä. Tämä ei ole pakollinen toimenpide. Tämän voi tehdä myös vain osalle osanottajista. Kirjaus tapahtuu valikon toiminnolla Ylläpito - Kilpailukortit. Kilpailukortti-kenttään annetaan kortin numero tai luetaan se lukijalla klikkaamalla nappulaa Lue. Nimi-kenttään annetaan nimi. Suositellaan muodossa Sukunimi Etunimi, koska osassa listauksia on nimelle varattu aika vähän tilaa.
6.	Lue kilpailijoiden kortit. Käytä valikon toimintoa Ylläpito - Lue kortit tai klikkaa kuvaketta . Laita kortti lukijaan. Kun vihreä ikkuna häviää, ota kortti pois lukijasta. Jos korttinumerolla on kirjattu nimi, niin nimi tulee Nimi-kenttään, muulloin kirjaa nimi muodossa Sukunimi Etunimi. Jos leimat täsmäävät johonkin rataan, niin rata tunnuskin tulee automaattisesti. Jos leimoissa on virheitä eli ohjelma ei tunnista rataa, niin radan numero tulee antaa. Kun tiedot ovat ok, niin paina joko Tallenna tai Tallenna-Lue -nappulaa. Jos leimoissa on virheitä, niin voit tarkastella leimauksia ja tarvittaessa myös korjata niitä toiminnolla Ylläpito -Kirjaa/muuta manuaalisesti. Ohjelma ei valitettavasti osaa vielä poistaa ylimääräisiä leimauksia. Jos on päällä asetus, että tulostaa henkilökohtaisen väliaikatulosteen, niin se sitten tulostuu kortin lukemisen jälkeen.
7.	Jos on tarvetta korjata jonkun leimauksia, niin sen voi tehdä toiminnolla Ylläpito -Kirjaa/muuta manuaalisesti.
8.	Erilaiset tulokset löytyvät valikosta Tulokset. Valittavissa on Lopputulokset, jossa on vain loppuajat tai Väliajat, jolla voi tulostaa henkilökohtaiset väliaikalistat, joko kaikki kerrallaan tai valitsemalla halutut suunnistajat. Kolmantena tulosteena on Väliaikavertailut, jolloin tulostessa on lopputulokset ja ajat rastiväliajoittain. Tähän tulosteeseen suositellaan vaakatulostetta, jolloin sopii enemmän rastivälejä yhdelle riville. Ko. tulosteet voit valita myös klikkaamalla kuvakkeita ,  ja . Tulosteissa Lopputulokset ja Väliaikavertailut voit valita tulostuskohteeksi joko Näytön, Kirjoittimen tai Leikepöydän, josta tulokset saat johonkin muuhun ohjelmaan tallennettua jatkokäsittelyä varten. Samoin voit valita radan. Ko. valikosta voit tulostaa myös rekistöröidyt kortit toiminnolla Kirjatut kortit. Lisäksi on toiminto Kortin sisältö, jolla voit lukea kortin ja tulostaa aikaleimat. Tämä toiminto ei tallenna kortin tietoja tuloksiin.
Huomioita
Tarkista -valikossa on kaksi toimintoa. Toiminnolla Tarkista kortti voi lukea kortin kaikki tiedot eli valmistusaika jne. Ei tallenna ko. tietoja tuloksiin. Toiminnolla Leimat voi katsoa halutun suunnistajan leimat ja vieressä on oikeat leimat.

Samalla kortilla voi suunnistaa useampi. Nimi tulee vaihtaa kun kortti luetaan.

Kun valitset ohjelmassa kortin lukemisen, niin ko. toiminnosta pääsee pois joko laittamalla kortti lukijaan tai painamalla <CTRL><C>, jolloin ohjelma keskeytyy. 

Virhetilanteissa voit aina myös keskeyttää painamalla <CTRL><C>. 

Virheistä kannattaa raportoida, sillä yritämme poistaa ko. kiusalliset ominaisuudet sitten seuraavassa versiossa. Raportoi virheistä Jonas Brorssonille ruotsiksi tai englanniksi. Suomenkieliset kommentit Jukka Inkerille. Myös kehitysideoita otetan vastaan.

Yhteystiedot
Osoite:	Jonas Brorsson			Jonas Brorsson
		Rydsvägen 258A33		Maskrosgatan 9
		584 34  LINKÖPING		575 36  EKSJÖ
		SWEDEN			SWEDEN

Puhelin:	+46 (0)13 473 0783		+46 (0)381 16157

E-mail:	jonbr261@student.liu.se	

Suomennokset Jukka Inkeri:
Sähköposti       Jukka.Inkeri@netstar.fi
WWW-sivut    http://www.netstar.fi/emit